L 17/84
ET
Euroopa Liidu Teataja
19.1.2023
KOMISJONI RAKENDUSMÄÄRUS (EL) 2023/131, 18. jaanuar 2023, millega muudetakse rakendusmäärust (EL) 2019/1259, millega kehtestatakse Hiina Rahvavabariigist ja Taist pärit tempermalmist ja keragrafiitmalmist valatud keermestatud toruliitmike impordi suhtes lõplik dumpinguvastane tollimaks ning võetakse Hiina Rahvavabariigist pärit valatud toruliitmike import järelevalve alla
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artikli 14 lõiget 1,
võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (2) eriti selle artikli 56 lõiget 5,
ning arvestades järgmist:
(1)
Euroopa Komisjon kehtestas oma rakendusmäärusega (EL) 2019/1259 (3) lõpliku dumpinguvastase tollimaksu Hiina Rahvavabariigist (edaspidi „Hiina RV“) ja Taist pärit tempermalmist ja keragrafiitmalmist valatud, ISO DIN 13 kohaste meeterkeermetega toruliitmike (välja arvatud surveliitmike põhidetailid ning tempermalmist valatud keermestatud ümmargused kaaneta harukarbid) (edaspidi „asjaomane toode“) impordile.
(2)
Peamised asjaomase toote tootmises kasutatavad toorained on vanametall, koks/elekter/gaas, liiv (vormimiseks) ja tsink (galvaanimiseks).
Tootmisprotsessi esimene etapp on vanametalli sulatamine.
Sellele järgneb vormimisprotsess ja mitmesuguste vormide valu, mis seejärel eraldatakse üksikuteks tükkideks.
Tooted vajavad pikka lõõmutust, et tagada nende piisav deformeeritavus, mis võimaldaks neid kasutada otstarbel, mille puhul need peavad pidama vastu näiteks löökidele ja vibratsioonile ning taluma kiireid temperatuurimuutusi.
Seejärel võib liitmikud galvaanida.
Järgnevad lõplikud tootmisetapid, nagu keermestamine ja masinaga töötlemine.
(3)
Vastavalt rakendusmäärusele (EL) 2019/1259 kohaldatakse komisjoni rakendusmäärusega (EL) 2019/1259 kehtestatud dumpinguvastaseid meetmeid Hiina eksportiva tootja Jinan Meide Casting Co., Ltd (edaspidi „Jinan Meide“) (TARICi (4) lisakood B336) suhtes.
(4)
2021. ja 2022. aastal esitas liidu samasuguste toodete tootmisharu komisjonile teabe, et Hiina RV äriühing Meide Group Co., Ltd. (edaspidi „Meide Group“) omandab Poolas asuva samasuguse toote tootja Odlewnia Zawiercie S.A.
(1) ELT L 176, 30.6.2016, lk 21.
(2) ELT L 269, 10.10.2013, lk 1.
(3) Komisjoni 24. juuli 2019. aasta rakendusmäärus (EL) 2019/1259, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist Hiina Rahvavabariigist ja Taist pärit tempermalmist ja keragrafiitmalmist valatud keermestatud toruliitmike impordi suhtes lõplik dumpinguvastane tollimaks (ELT L 197, 25.7.2019, lk 2).
(4) Euroopa Liidu integreeritud tariifistik.